rejauldu/bengali-wikipedia huggingface dataset:
যথার্থ শিরোনাম বাংলাদেশের স্টক এক্সচেঞ্জ-এ স্থানান্তর করা হলো। Ibrahim Husain Meraj (আলাপ) ১৭:০৩, ১৩ জুন ২০১৫ (ইউটিসি) বাংলাদেশ স্টক এক্সচেঞ্জ   – (অপসারণের প্রস্তাবনা দেখুনলগ দেখুন) () 'বাংলাদেশ স্টক এক্সচেঞ্জ' বলে কিছু নেই। অযথা তৈরি করা পৃষ্ঠা। Ashiq Shawon (আলাপ) ১৯:৩২, ১০ জুন ২০১৫ (ইউটিসি)   এটা শুধুই দ্ব্যর্থতা নিরসনকারী পাতা, যার উদ্দেশ্য বাংলাদেশের স্টক এক্সচেঞ্জ গুলোকে একসাথে উপস্থাপন করা।  এটা ইংরেজি উইকিপিডিয়ার আদলে তৈরি করা হয়েছে, এই নিবন্ধের যথার্থ শিরোনাম "বাংলাদেশের স্টক এক্সচেঞ্জ" এ সরিয়ে নিলেই সমস্যার সমাধান হয়ে যায়। Happiest persoN (আলাপ) ১৯:৪৫, ১০ জুন ২০১৫ (ইউটিসি)  যে নামে আদৌ কিছু নেই সেটা নিয়ে দ্ব্যর্থতা সৃষ্টি হবে কেন!!! -  Ashiq Shawon (আলাপ) ১৭:০৭, ১৩ জুন ২০১৫ (ইউটিসি)
পাঞ্জাব স্টেডিয়াম হল পাকিস্তানের লাহোরে অবস্থিত একটি ফুটবল স্টেডিয়াম। লিভারপুল স্ট্রাইকার দেশে তৃণমূল ফুটবলের প্রচারের জন্য পাকিস্তান সফর করার পরে এটিকে "ইয়ান রাশ স্টেডিয়াম" ডাকনাম দেওয়া হয়।   নির্মাণ   পাঞ্জাব স্টেডিয়ামটি ২২০ মিলিয়ন ডলার ব্যয়ে ২০০৩ সালে নির্মিত হয়েছিল।  স্টেডিয়ামটির ধারণক্ষমতা ১৫,০০০ দর্শক।  এটি স্থপতি খলিল-উর-রহমান অ্যান্ড অ্যাসোসিয়েটস দ্বারা ডিজাইন করা হয়েছিল এবং এটি অ্যাথলেটিক্স, কাবাডি, রাগবি লিগ এবং রাগবি ইউনিয়নের জন্যও ব্যবহৃত হয়।   ম্যাচ সমূহ   মুহাম্মদ এসাই প্রথম খেলোয়াড় যিনি এই ভেন্যুতে আন্তর্জাতিক গোল করেন, ২০০৫ সালের জুনে ভারতের বিপক্ষে ৩–০ ব্যবধানে জয় পান।  ২০০৬ সালে, স্টেডিয়ামটি জর্ডানের বিরুদ্ধে পাকিস্তানের এশিয়ান কাপ বাছাইপর্বের আয়োজন করেছিল। পরের বছর, এটি ২০০৭এএফসি প্রেসিডেন্ট কাপের ১৫টি ম্যাচের ১৩টি আয়োজন করে। অক্টোবর ২০০৭ সালে, এটি ইরাক জাতীয় ফুটবল দলের বিরুদ্ধে পাকিস্তানের বিশ্বকাপ বাছাইপর্বের প্রথম পর্বের আয়োজন করে।  এটি ২০১০ পিএফএফ লিগের সুপার লিগ (ক্লাব) পর্বের কয়েকটি ম্যাচের আয়োজন করে। সেই বছরের শেষের দিকে, এটি ডিএফএ লাহোর লিগের আয়োজন করে।   ১ মার্চ ২০১১-এ, স্টেডিয়ামটি একটি পাকিস্তান বনাম ফিলিস্তিন প্রীতি ম্যাচের আয়োজন করেছিল, যেটি স্বাগতিকরা ২–১ গোলে হেরেছিল। আট দিন পরে, এটি মালয়েশিয়ার বিরুদ্ধে পাকিস্তানের অলিম্পিক ফুটবল এশিয়ান বাছাইপর্বের দ্বিতীয় পর্বের আয়োজন করেছিল, যা ০–০ গোলে শেষ হয়েছিল। ম্যাচটিতে সাত হাজার দর্শক উপস্থিত ছিলেন। চার মাস পর, ৩ জুলাই, এটি বাংলাদেশের বিপক্ষে পাকিস্তানের বিশ্বকাপ বাছাইপর্বের দ্বিতীয় লেগ আয়োজন করে, যা গোলশূন্যভাবে শেষ হয়। একই বছর, এটি জাতীয় অনূর্ধ্ব-১৯ ফুটবল চ্যাম্পিয়নশিপ ২০১১-এর অন্যতম আয়োজক ছিল।   ২০১২ সালের মে মাসে, এটি ২০১২ এএফসি প্রেসিডেন্ট কাপের সমস্ত গ্রুপ এ ফিক্সচারের আয়োজন করেছিল, যেখানে মঙ্গোলিয়ান ক্লাব এরচিম এবং তাইওয়ান পাওয়ার কোম্পানি এফসি একে অপরের বিরুদ্ধে মুখোমুখি হয়েছিল এবং ২০১১ সালের পাকিস্তান প্রিমিয়ার লিগের চ্যাম্পিয়ন খান রিসার্চ ল্যাবরেটরিজ এফসি। একই মাসে এটি আয়োজন করেছিল। জং ইউনাইটেড কিক-অফ ফুটবল টুর্নামেন্ট ২০১২ এর সেমি-ফাইনাল এবং ফাইনাল   পাঞ্জাব আন্তর্জাতিক ক্রীড়া উৎসবের অংশ হিসাবে, স্টেডিয়ামটি নভেম্বরে মুখ্যমন্ত্রী পাঞ্জাব আন্তর্জাতিক ফুটবল কাপ ২০১২ আয়োজন করেছিল, যেটি সার্বিয়ান ক্লাব এফকে বোর দ্বারা জিতেছিল। টুর্নামেন্টে শাব ইব এসসিসি (ইয়েমেন), এরচিম (মঙ্গোলিয়া), রেড সান এসসি (শ্রীলঙ্কা), পাঞ্জাব গ্রিনস এবং পাঞ্জাব হোয়াইটসও ছিল।  ১২ অক্টোবর, ২০১৪-এ, এটি ফিলিস্তিনের বিরুদ্ধে একটি প্রীতি ম্যাচ আয়োজন করে, যেখানে পাকিস্তান ২–০ গোলে হেরে যায়। কয়েক মাস পরে, ৬ ফেব্রুয়ারি ২০১৫, এটি আফগানিস্তানের বিরুদ্ধে আরেকটি প্রীতি ম্যাচ আয়োজন করে, যা পাকিস্তান ২–১ গোলে জিতেছিল।   এটি সেমি-ফাইনাল, তৃতীয় স্থানের প্লে-অফ এবং ২০১৬ পিএফএফ কাপের ফাইনালও আয়োজন করেছে।    ২০১৮ সালে, স্টেডিয়ামটি জাতীয় মহিলা ফুটবল চ্যাম্পিয়নশিপের ১১তম সংস্করণের আয়োজন করেছিল। এটি ২০১৮ পাকিস্তান প্রিমিয়ার লিগের মৌসুমের অন্যতম ভেন্যুও ছিল।  ২০২০ সালে, এটি দ্বিতীয়-বিভাগ পিএফএফ লিগের ১২তম সংস্করণের ক্লাব লেগ আয়োজন করে।  সেই বছরের শেষের দিকে, এটি পাকিস্তানের ঘরোয়া নকআউট ফুটবল টুর্নামেন্ট ২০২০ পিএফএফ জাতীয় চ্যালেঞ্জ কাপের বেশিরভাগ ম্যাচ আয়োজন করে।  আরও দেখুন   পাকিস্তানের স্টেডিয়ামের তালিকা  লাহোরের ক্রীড়া মাঠের তালিকা  তথ্যসূত্র  বিষয়শ্রেণী:লাহোরের ক্রীড়া মাঠ বিষয়শ্রেণী:পাকিস্তানের ফুটবল মাঠ বিষয়শ্রেণী:লাহোরে ক্রীড়া বিষয়শ্রেণী:২০০৩-এ পাকিস্তানে প্রতিষ্ঠিত
বড়পুকুরিয়া কোল মাইনিং কোম্পানী লিমিটেড বাংলাদেশের রাষ্ট্রীয় মালিকানাধীন একটি কোম্পানী। কোম্পানিটি দিনাজপুর জেলার চৌহাটি গ্রামে অবস্থিত।    ইতিহাস   বাংলাদেশ ভূতাত্ত্বিক জরিপ অধিদপ্তর (জিএসবি) কর্তৃক ১৯৮৫ সালে বড়পুকুরিয়া কয়লা ক্ষেত্র আবিষ্কার করা হয়। পরবর্তীতে চাইনিজ কোম্পানি সিএমসি-এর সাথে ৭ ফেব্রুয়ারী, ১৯৯৪ সালে খনি উন্নয়নের জন্য টার্ন-কি ভিত্তিতে একটি চুক্তি স্বাক্ষরিত হয়। এই চুক্তির কার্যক্রম সেপ্টেম্বর, ২০০৫ হতে শুরু হয় এবং আগস্ট, ২০১১ সালে শেষ হয়। উক্ত সময়ের আওতায় ৩.৬৫১ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।   একই কোম্পানির সাথে ৭২ মাস মেয়াদী দ্বিতীয় চুক্তি স্বাক্ষরিত হত। চুক্তির কার্যক্রম ১১ আগস্ট, ২০১১ হতে শুরু হয় এবং ১০ আগস্ট, ২০১৭ সালে শেষ হয়। উক্ত সময়ের মধ্যে ৫.৫০৪ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।   পরবর্তীতে ৪৮ মাস মেয়াদী তৃতীয় আরেকটি চুক্তি স্বাক্ষরিত হয়। চুক্তির কার্যক্রম ১১ আগস্ট, ২০১৭ হতে শুরু হয় এবং ১০ আগস্ট, ২০২১ এ শেষ হয়। উক্ত চুক্তির আওতায় জুন ২০২০ পর্যন্ত ২.৩৭৭ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।   ভূতাত্ত্বিক অবস্থা  বড়পুকুরিয়া কোল বেসিনের বিস্তৃতি ৬.৬৮ বর্গকিলোমিটার। এই বেসিনে কয়লার মোট মজুদ ৩৯০ মিলিয়ন মেট্রিক টন।  বড়পুকুরিয়া কয়লা খনি হতে প্রাপ্ত কয়লার মান উচ্চ উদ্ধায়ী বিটুমিনাস শ্রেণী হতে সাব বিটুমিনাস শ্রেণীর অন্তর্গত। যার মূল উপাদান হচ্ছে ফিক্সড কার্বন-৪৮.৪০%, এ্যাশ- ১২.৪০%, ভোলাটাইল মেটার-২৯.২০%, মোট ময়েশ্চার-১০%, ক্ষতিকারক উপাদান সালফারের পরিমাণ-০.৫৩% এবং তাপ দহন ক্ষমতা-১১,০৪০ বিটিউ পার পাউন্ড।   এক নজরে      আইটেম বিবরণ  অবস্থান বড়পুকুরিয়া, চৌহাটি, পার্বতীপুর, দিনাজপুর আবিষ্কারের বছর ১৯৮৫ সালে জিএসবি কর্তৃক জিডিএইচ-৩৮ নং বোরহোলে লিজকৃত এরিয়া ১০.৫০ বর্গ কিলোমিটার মজুদের পরিমাণ ৩৯০ মিলিয়ন মেট্রিক টন অক্সিলিয়ারী শ্যাফট গভীরতা  ৩২০ মিটার মেইন শ্যাফট গভীরতা ৩২৬ মিটার   আরও দেখুন   পেট্রোবাংলা;  বিদ্যুৎ, জ্বালানি ও খনিজ সম্পদ মন্ত্রণালয়    তথ্যসূত্র   বিষয়শ্রেণী:১৯৯৮-এ বাংলাদেশ বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯৮-এ বাংলাদেশে প্রতিষ্ঠিত
এ কে এম সিদ্দিক (মৃত্যু: ৩১ আগস্ট ২০১৮) ছিলেন বাংলাদেশের একজন শিক্ষাবিদ যিনি ঢাকা বিশ্ববিদ্যালয়ের উপাচার্য ছিলেন।   শিক্ষা  তিনি ১৯৫০ সালে ঢাকা বিশ্ববিদ্যালয়ে ভর্তি হন। তিনি পদার্থবিজ্ঞানের সাসকাচুয়ান বিশ্ববিদ্যালয় থেকে পিএইচডি লাভ করেন।   কর্মজীবন  এ কে এম সিদ্দিক ১৯৮১ সালের ২৪ আগস্ট থেকে ১৯৮৫ সালের ২২ আগস্ট পর্যন্ত ঢাকা বিশ্ববিদ্যালয়ের প্রো-উপাচার্য বা প্রোপাচার্য ছিলেন।  তিনি ১৯৮৩ সালের ২১ মার্চ থেকে ১৯৮৩ সালের ১৬ আগস্ট পর্যন্ত ছয়মাস ঢাকা বিশ্ববিদ্যালয়ের উপাচার্য ছিলেন। তিনি ঢাকা বিশ্ববিদ্যালয়ের ১৭ তম উপাচার্য।   মৃত্যু  এ কে এম সিদ্দিক ৩১ আগস্ট ২০১৮ সালে বার্ধক্যজনিত রোগে মৃত্যুবরণ করেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:২০১৮-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:মানিকগঞ্জ জেলার ব্যক্তি
শুভাগত হোম চৌধুরী (জন্ম: ১১ নভেম্বর, ১৯৮৬) হলেন ময়মনসিংহে জন্ম নেয়া একজন বাংলাদেশী ক্রিকেটার। একজন ডানহাতি ব্যাটসম্যান হিসেবে তিনি ঢাকা বিভাগ ক্রিকেট দল দলের হয়ে প্রথম শ্রেণী ও লিষ্ট এ ক্রিকেটে প্রতিনিধিত্ব করেন এবং রাজশাহী বিভাগের হয়ে টুয়েন্টি২০ ম্যাচে। তিনি জিম্বাবুয়ের বিরুদ্ধে ২০১১ সালে বাংলাদেশের হয়ে একদিনের আন্তর্জাতিক (ওডিআই) ক্রিকেটে আত্মপ্রকাশ করেন।  খেলোয়াড়ী জীবন শুভাগত বরিশাল বিভাগ ক্রিকেট দল এর বিরুদ্ধে ঢাকার হয়ে জাতীয় লিগ ম্যাচে ২০ জানুয়ারি ২০১০ সালে তার প্রথম শ্রেণীর ক্রিকেটে অভিষেক হয়। ঢাকা ম্যাচে ৭ নম্বরে ব্যাট করতে এসে তিনি ৮২ বল থেকে ৫২ রান করেন।  বাংলাদেশ প্রিমিয়ার লিগ বাংলাদেশ ক্রিকেট বোর্ড (বিসিবি) একটি টি-২০ টুর্নামেন্ট ফেব্রুয়ারি ২০১২ সালে ছয় দলের সমন্বয়ে বাংলাদেশ প্রিমিয়ার লিগ প্রতিষ্ঠিত করেন। প্রত্যেকটি দলের জন্য খেলোয়াড় কিনতে নিলাম অনুষ্ঠিত হয়, এবং শুভাগতকে সিলেট রয়্যালস মার্কিন ডলার $৮০,০০০ বিনিময়ে কিনে নেয়। তিনি উক্ত প্রতিযোগিতায় ৬ ইনিংস থেকে মাত্র ৫৫ রান করেন। এপ্রিল মাসে বিসিবি নতুনভাবে চুক্তির সাথে হোমকে ভূষিত করেন।   তথ্যসূত্র    বহিঃসংযোগ       বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:ময়মনসিংহের ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশী হিন্দু বিষয়শ্রেণী:বরিশাল বিভাগের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:বাংলাদেশ এ দলের ক্রিকেটার বিষয়শ্রেণী:শাইনপুকুর ক্রিকেট ক্লাবের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী বাংলাদেশী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
thumb|ট্রাপিজিয়াম ট্রাপিজিয়াম হলো চতুর্ভুজের একটি বিশেষ রূপ। যে চতুর্ভুজের এক জোড়া বিপরীত বাহু সমান্তরাল, তাকে  এক বাহু সমান্তরাল চতুর্ভুজ বা ট্রাপিজিয়াম বলে। অপর যে বিপরীত বাহুযুগলের কথা এখনও বলা হয়নি সেই বাহুদ্বয় পরস্পরের সমান হলেও ট্রাপিজিয়াম গঠন করা সম্ভব। এক্ষেত্রে অর্থাৎ ট্রাপিজিয়ামের অসমান্তরাল বাহুদ্ব পরস্পরের সমান হলে এটি হবে সমদ্বিবাহু ট্রাপিজিয়াম।  ভাষা ও ভৌগোলিক অবস্থানের ভিত্তিতে ট্রাপিজিয়াম ও ট্রাপিজয়িড সম্পর্কে সারা দুনিয়ায় পরস্পরবিরোধী একটি ধারণা প্রচলিত আছে। ট্রাপিজিয়াম শেখার শুরুতে সে বিষয়টি সম্পর্কে পরিষ্কার ধারণা থাকা জরুরী। বৃটেনে যা ট্রাপিজিয়াম (Trapezium in UK) = যুক্তরাষ্ট্রে তা ট্রাপিজয়িড (Trapezoid in US) বৃটেনে যা বিষমবাহু চতুর্ভুজ (Irregular Quadrilateral in UK) = যুক্তরাষ্ট্রে তা ট্রাপিজিয়াম (Trapezium in US)    ক্ষেত্রফল  থাম্ব|ট্রাপিজিয়ামের ক্ষেত্রফল ট্রাপিজিয়ামের দুইটি সমান্তরাল বাহু যথাক্রমে  ''a'' এবং ''b'' এবং বাহুদ্বয়ের দৈর্ঘ্যের যোগফল m  ও সমান্তরাল বাহুদ্বয়ের মধ্যবর্তী দূরত্ব "h" হলে, একটি ট্রাপিজিয়ামের ক্ষেত্রফল নিম্নোক্ত সূত্র ব্যবহার করে K দ্বারা প্রকাশ করা যায়।       তথ্যসূত্র   বিষয়শ্রেণী:জ্যামিতি বিষয়শ্রেণী:জ্যামিতিক আকৃতি বিষয়শ্রেণী:বিভিন্ন প্রকার চতুর্ভুজ বিষয়শ্রেণী:প্রাথমিক আকার
তেইদে জাতীয় উদ্যান (স্প্যানিশ ভাষায় Parque Nacional del Teide, পার্কে নাসিওনাল দেল তেইদে) স্পেনের ক্যানারি দ্বীপপুঞ্জের তেনেরিফের একটি জাতীয় উদ্যান। এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি। ২২ জানুয়ারি ১৯৫৪ সালে স্পেন সরকার একে জাতীয় উদ্যান হিসেবে ঘোষণা করে। তেইদে জাতীয় উদ্যান স্পেনের সবচেয়ে প্রাচীন ও বৃহৎ জাতীয় উদ্যান। ইউনেস্কো ১৯ জুন, ২০০৭ সালে উদ্যানটিকে বিশ্ব ঐতিহ্যবাহী স্থান হিসেবে স্বীকৃতি দেয়।   তথ্যসূত্র    বহিঃসংযোগ    Página oficial del Parque Nacional del Teide - Red de Parques Nacionales   Parque Nacional del Teide: Red Canaria de Espacios Naturales Protegidos  Rincones de Canarias Parque Nacional del Teide en imágenes  বিষয়শ্রেণী:ক্যানারি দ্বীপপুঞ্জ বিষয়শ্রেণী:স্পেনের বিশ্ব ঐতিহ্যবাহী স্থান বিষয়শ্রেণী:স্পেনের পর্যটন
লুনা ই-৮-৫ নং. ৪০৫, যেটি লুনা ওয়াইই-৮-৫ নং. ৪০৫ নামেও পরিচিত এবং কখনও কখনও নাসা কর্তৃক লুনা ১৯৭০এ হিসাবে চিহ্নিত করা হয়, হলো লুনা কর্মসূচির অংশ হিসাবে ১৯৭০ সালে মহাশূণ্যে প্রেরণ করা একটি সোভিয়েত মহাকাশযান যা উৎক্ষেপণ ব্যর্থতায় হারিয়ে গিয়েছে। এটি ছিলো  ভর বিশিষ্ট লুনা ই-৮-৫ মহাকাশযান, আটটির মধ্যে পঞ্চম উৎক্ষেপণ করাটি। এটি ছিলো চন্দ্র পৃষ্ঠে মৃদু অবতরণ করার জন্য প্রেরিত মহাকাশযান, যেটি সেখান হতে চন্দ্রের মৃত্তিকার নমুনা সংগ্রহ করতো এবং তা নিয়ে পৃথিবীতে প্রত্যাবর্তন করতো।   বিবরণ   লুনা ই-৮-৫ নং. ৪০৫ মহাকাশযানটি ১৯৭০ সালের ৬ ফেব্রুয়ারি ০৪:১৬:০৬ ইউটিসি-এ বাইকোনুরের সাইট ৮১/২৩ থেকে ব্লক-ডি উচ্চ-স্তর যুক্ত একটি প্রোটন-কে ৮কে৭৮কে বাহক রকেটের উপরে বসিয়ে উৎক্ষেপণ করা হয়েছিল। উড্ডয়নের প্রথম পর্যায়ে এর একটি চাপ-প্রদায়ক সেন্সরের সমস্যার কারণে উৎক্ষেপণের ১২৮ সেকেন্ড পরই রকেটটির ইঞ্জিন বন্ধ হয়ে যায়। প্রক্ষেপকটি নিম্নপরিসীমা এলাকায় বিদ্ধস্ত হয়। এই অভিযান সম্পর্কে তথ্য প্রকাশের আগেই নাসা সঠিকভাবে সনাক্ত করতে সক্ষম হয় যে এটি চাঁদ হতে নমুনা সংগ্রহ করার একটি মহাকাশ অভিযান প্রচেষ্টা।   তথ্যসূত্র    বহিঃসংযোগ   Zarya - লুনা কর্মসূচির কালপঞ্জী   বিষয়শ্রেণী:লুনা কর্মসূচি
thumb|চিত্রে ভৌগোলিক ঘূর্ণনাক্ষকে সবুজ কালিতে (A) এবং চৌম্বক অক্ষকে নীল কালিতে (B) দেখানো হয়েছে। ভৌগোলিক ঘূর্ণনাক্ষটি পৃথিবী পৃষ্ঠকে ভৌগোলিক উত্ত মেরু (A1) ও ভৌগোলিক দক্ষিণ মেরুতে (A2) ছেদ করেছে। অপরদিকে চৌম্বক অক্ষটি পৃথিবী পৃষ্ঠকে চৌম্বক উত্তর মেরু (B2) ও চৌম্বক দক্ষিণ মেরুতে (B1) ছেদ করেছে।  গ্রহ, বামন গ্রহ, প্রাকৃতিক উপগ্রহ, গোলক ইত্যাদি কোন জ্যোতির্বৈজ্ঞানিক বস্তু তার কেন্দ্রগামী যে সরল রেখার সাপেক্ষে আবর্তন করে তাকে ঘূর্ণন অক্ষ বলা হয়। কোন মহাজাগতিক বস্তুর ঘূর্ণন অক্ষ উক্ত মহাজাগতিক বস্তুর পৃষ্ঠকে যে দুটি বিন্দুতে ভেদ করে ঐ বিন্দুদুটিকেই উক্ত মহাজাগতিক বস্তুটির ভৌগোলিক মেরু বা সংক্ষেপে মেরু বলা হয়। পৃথিবীর উত্তর ও দক্ষিণ মেরুর ন্যায় যে কোন মহাজাগতিক বস্তুটির উক্ত ছেদ বিন্দু দুটিকেও               "উত্তর মেরু" ও " দক্ষিণ মেরু" বলা হয়ে থাকে। উত্তর মেরু ও দক্ষিণ মেরু পরস্পর থেকে ১৮০° কোণ দূরে তথা মহাজাগতিক বস্তুটির নিরক্ষরেখা থেকে ৯০° কোণে পরস্পরের বিপরীত দিকে অবস্থান করে।  প্রতিটি গ্রহেরই ভৌগোলিক মেরু রয়েছে। পৃথিবীর ভূচৌম্বকত্বের ন্যায় কোন মহাজাগতিক বস্তুর চৌম্বক ক্ষেত্র থাকলে মহাজাগতিক বস্তুটিরও চৌম্বক মেরু থাকবে।  কোন মহাজাগতিক বস্তুর ঘূর্ণনে হেরফের হওয়ার অর্থ হল এর পৃষ্ঠতলেও ভৌগোলিক মেরুগুলোর অবস্থানের গড়বর হওয়া। যেমন— কয়েক বছরের আবর্তনে পৃথিবীর উত্তর ও দক্ষিণ মেরু কয়েক মিটার পর্যন্ত সরে যায়। মানচিত্র অঙ্কনবিদ্যাতে সঠিক এবং অপরিবর্তনীয় স্থানাঙ্ক আবশ্যক হওয়ায় ভৌগোলিক মেরুসমূহের গড় অবস্থানকে নির্দিষ্ট মেরু (মানচিত্র বৈজ্ঞানিক মেরু বা cartographic poles) হিসেবে গ্রহণ করা হয়। এই গড় অবস্থানগুলো তথা মেরুগুলো সেসব বিন্দু যেখানে মহাজাগতিক বস্তুটির দ্রাঘিমাগামী মহাবৃত্তগুলো ছেদ করে বা যেসব বিন্দু দিয়ে দ্রাঘিমাগামী মহাবৃত্তগুলো অতিক্রম করে।  তথ্যসূত্র   বিষয়শ্রেণী:ভূগণিত বিষয়শ্রেণী:পৃথিবীর মেরু অঞ্চল বিষয়শ্রেণী:জ্যোতির্বিজ্ঞান
মাদ্রাসা ইসলামিয়া আরাবিয়া সিরাজুল উলুম হিলালি সরাই, সম্ভল () (মাদ্রাসা সিরাজুল উলুম নামেও পরিচিত) ভারতের উত্তর প্রদেশের সম্ভল শহরে প্রতিষ্ঠিত একটি পুরাতন মাদ্রাসা (ধর্মতাত্ত্বিক শিক্ষাপ্রতিষ্ঠান)।    অনুষদ  মাদ্রাসা সিরাজুল উলুমে ছয়টি ইসলামি শিক্ষা অনুষদ রয়েছে:   শুবা-ই দারস-ই নিজামী (ইসলামিক আইন অধ্যয়ন বিভাগ)  শুবা-ই আরবি জাদীদ (আধুনিক আরবি ভাষার বিভাগ)  শুবা-ই নিসওয়ান (মেয়েদের জন্য পৃথক বিভাগ)  শুবা-ই হিফজ ও তাজবীদ (কোরআন তেলাওয়াত অধ্যয়ন বিভাগ)  ফোকানিয়া (উচ্চ প্রাথমিক বিভাগ)  তাহতনিয়া (প্রাথমিক বিভাগ)    আরও দেখুন    দারুল উলুম নাদওয়াতুল উলামা  দারুল উলুম দেওবন্দ   তথ্যসূত্র    বহিঃসংযোগ    সিরাজুল উলুম অফিসিয়াল ওয়েবসাইট মাদ্রাসা   দূরত্ব শিক্ষা কেন্দ্র   বিষয়শ্রেণী:১৯০২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের দেওবন্দি মাদ্রাসা বিষয়শ্রেণী:১৯০২-এ ভারতে প্রতিষ্ঠিত বিষয়শ্রেণী:ভারতের মাদ্রাসা
মাইটোটিক ইনডেক্স বা মাইটোটিক সূচক হলো কারও শরীরে মাইটোসিসরত কোষসংখ্যা এবং শরীরের মোট কোষসংখ্যার অনুপাত।   উদ্দেশ্য  মাইটোটিক ইনডেক্স হলো কোষ বৃদ্ধির হার নির্ণয়ের জন্য ব্যবহৃত পরিমাপ।  এটি নির্দিষ্ট সংখ্যক কোষের মধ্যে মাইটোসিসরত কোষের শতাংশ হিসাবে সংজ্ঞায়িত হয়। মাইটোসিস হলো দেহকোষ বিভাজিত হয়ে দুটি অপত্য কোষ পরিনত হওয়া। কোষচক্র এবং মাইটোসিসের সময়কাল বিভিন্ন ধরনের কোষে ভিন্ন হতে পারে। অত্যধিক মাইটোটিক ইনডেক্স অধিক সংখ্যক কোষ বিভাজন নির্দেশ করে। ক্যান্সার কোষগুলিতে মাইটোটিক ইনডেক্স টিস্যুর স্বাভাবিক বৃদ্ধি বা আঘাতের স্থানের কোষীয় নিরাময়ের তুলনায় অধিক হতে পারে। তাই মাইটোটিক ইনডেক্স হলো বেশিরভাগ ধরনের ক্যান্সারে কেমোথেরাপি ফলে বেঁচে থাকা এবং প্রতিক্রিয়া উভয়ই সম্পর্কে সামগ্রিক পূর্বাভাসের একটি গুরুত্বপূর্ণ বিষয়। এটি প্রবীণ জনগোষ্ঠীর ক্ষেত্রে এই মান তেমন একটা কার্যকর নাও হতে পারে। উদাহরণস্বরূপ, ৭০ বছরের বেশি বয়সী স্তন ক্যান্সারে আক্রান্ত মহিলাদের ক্ষেত্রে কম মাইটোটিক ইনডেক্সের কোন রোগনির্ণায়ক মূল্য থাকে না।   সূত্র   এখানে (P+M+A+T) হলো প্রোফেজ, মেটাফেজ, অ্যানাফেজ এবং টেলোফেজ দশার সকল কোষসংখ্যা এবং N হলো মোট কোষসংখ্যা।   তথ্যসূত্র   বিষয়শ্রেণী:মাইটোসিস বিষয়শ্রেণী:স্বাস্থ্য পরীক্ষা
দ্য লিজেন্ড অফ হনুমান হল একটি ভারতীয় অ্যানিমেটেড ধারাবাহিক, যা ডিজনি+ হটস্টারের জন্য শরদ দেবরাজন, জীবন জে. কাং এবং চারুভি আগরওয়াল তৈরি করেছেন। গ্রাফিক ইন্ডিয়া প্রযোজিত ধারাবাহিকটি ২০২১ সালের ২৯ জানুয়ারি প্রথম প্রদর্শন হয়েছিল।  ২০২১ সালের ২৭ জুলাই সিরিজটি দ্বিতীয় মৌসুমের জন্য পুনর্নবীকরণ করা হয়েছিল। ৬ পর্বের তৃতীয় মৌসুম ২০২৪ সালের ১২ জানুয়ারী প্রকাশিত হয়েছিল।   সারমর্ম  সিরিজটিতে রামচন্দ্রকে সাহায্য করার জন্য মহাদেব হনুমান রূপে অবতারণা হয়ে এবং একজন শক্তিশালী যোদ্ধা হয়ে কীভাবে বীভৎস অন্ধকারের মধ্যে আশার আলো হয়ে ওঠে তা দেখানো হয়েছে ।   কণ্ঠ অভিনেতা    শ্রী রাম চরিত্রে সংকেত মাত্রে   সীতার চরিত্রে সুরভী পান্ডে   হনুমান এবং অকার্যকর রাক্ষস চরিত্রে দমনদীপ সিং বাগগান   সুগ্রীব চরিত্রে বিক্রান্ত চতুর্বেদী   লক্ষ্মণ চরিত্রে রিচার্ড জোয়েল   রাবণের চরিত্রে শরদ কেলকার  কিশোর রাবণের চরিত্রে রোহন যাদব  জাম্বুবান চরিত্রে শক্তি সিং  বালি চরিত্রে সাহিল বৈদ  শূর্পনখা চরিত্রে তোশি সিনহা  সম্পাতির চরিত্রে রাজেশ জলি  হারিয়া চরিত্রে আদিত্য রাজ শর্মা  অঙ্গদা চরিত্রে পুষ্কর বিজয়  নলের চরিত্রে রোহন ভার্মা  পবন দেবের চরিত্রে শৈলেন্দ্র পান্ডে  সুরেন্দ্র ভাটিয়া ওয়াকিল্য এবং ঋষি বিশ্ব মুনির চরিত্রে  সুকেতু চরিত্রে বিক্রম কোছার  নীল চরিত্রে অমিত দেওন্ডি (নলের ভাই)   উৎপাদন  দলটি অ্যানিমেটেড কাজে ডাব করার পরিবর্তে অভিনেতাদের অভিনয় করার অনুমতি দেওয়ার জন্য অ্যানিমেটিক্স ব্যবহার করেছিল।  চরিত্রের নকশার কাজটি সহ-নির্মাতা চারুভি আগরওয়াল করেছিলেন।  পর্বের তালিকা প্রথম মৌসুম    দ্বিতীয় মৌসুম    তৃতীয় মৌসুম  না.শিরোনামদ্বারা পরিচালিতলিখেছেন প্রকাশের তারিখ১"লঙ্কা"জানুয়ারী ১২, ২০২৪২"সর্পের চুম্বন"জানুয়ারী ১২, ২০২৪৩"রাবণ উন্মুক্ত"জানুয়ারী ১২, ২০২৪৪"ভুলে যাওয়া ছেলে"জানুয়ারী ১২, ২০২৪৫"আকাশ থেকে সন্ত্রাস"জানুয়ারী ১২, ২০২৪৬"পর্বত জেগে ওঠে"জানুয়ারী ১২, ২০২৪   মুক্তি  সিরিজটি ২০২১ সালে ২৯ জানুয়ারী বিশ্বব্যাপী ডিজনি+ হটস্টার- এ ৫.১ অডিও সহ সাতটি ভারতীয় ভাষায় প্রদর্শিত হয়েছিল।   উন্নয়ন  সিরিজের প্রথম ট্রেলারটি ২০২১ সালের ১৮ জানুয়ারী   ডিজনি+ হটস্টার দ্বারা হিন্দি, বাংলা, তেলুগু, মারাঠি, তামিল, কন্নড় এবং মালয়ালম ভাষায় প্রকাশ করা হয়েছিল।   তথ্যসূত্র    বহিঃসংযোগ      বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান বিষয়শ্রেণী:২০২১-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় নাট্য টেলিভিশন ধারাবাহিক বিষয়শ্রেণী:ভারতীয় ফ্যান্টাসি টেলিভিশন ধারাবাহিক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:২০২১-এ অভিষিক্ত অ্যানিমেটেড টেলিভিশন ধারাবাহিক বিষয়শ্রেণী:জনপ্রিয় সংস্কৃতিতে হনুমান বিষয়শ্রেণী:রামায়ণ অবলম্বনে টেলিভিশন ধারাবাহিক বিষয়শ্রেণী:কবিতা অবলম্বনে টেলিভিশন অনুষ্ঠান বিষয়শ্রেণী:ভারতীয় অ্যানিমেটেড অ্যাকশন টেলিভিশন ধারাবাহিক
থাম্ব|গুজরাটের সুনাকের একটি হিন্দু মন্দিরের স্থাপত্য। হিন্দু স্থাপত্য হলো হিন্দু ধর্মগ্রন্থে বর্ণিত ভারতীয় স্থাপত্যের ঐতিহ্যগত ব্যবস্থা যেমন মন্দির, মঠ, মূর্তি, বাড়ি, বাজারের জায়গা, বাগান এবং শহর পরিকল্পনা।  স্থাপত্য নির্দেশিকা সংস্কৃত পাণ্ডুলিপিতে এবং কিছু ক্ষেত্রে অন্যান্য আঞ্চলিক ভাষায়ও আছে। এই গ্রন্থগুলির মধ্যে রয়েছে বাস্তুশাস্ত্র, শিল্পশাস্ত্র, বৃহৎ সংহিতা , পুরাণ ও আগমগুলির স্থাপত্য অংশ এবং  মানসারের মতো আঞ্চলিক গ্রন্থ ।  এখনও পর্যন্ত হিন্দু স্থাপত্যের সবচেয়ে গুরুত্বপূর্ণ,  গুপ্ত সাম্রাজ্যের সময়কালের পাথর, ইট এবং শিলা-কাটা স্থাপত্যে টিকে থাকা বৈশিষ্ট্যপূর্ণ  ঐতিহ্যের উদাহরণ হল হিন্দু মন্দিরগুলো । এই স্থাপত্যগুলিতে প্রাচীন পারস্য এবং হেলেনিস্টিক স্থাপত্যের প্রভাব ছিল ।  প্রাসাদ, বাড়ি এবং শহরগুলির মতো আধুনিক যুগে খুব কম ধর্মনিরপেক্ষ হিন্দু স্থাপত্য টিকে আছে। ধ্বংসাবশেষ এবং প্রত্নতাত্ত্বিক গবেষণা ভারতে প্রাথমিক ধর্মনিরপেক্ষ স্থাপত্যের একটি দৃশ্য প্রদান করে। শাস্ত্র thumb|left|নেপালের কাঠমান্ডু উপত্যকায় (সংস্কৃত দেবনাগরী) আবিষ্কৃত একটি ছোট হিন্দু স্থাপত্যের পাঠ্য বিশ্বকর্মপ্রকাসের একটি ফলিও। বাস্তুশাস্ত্র এবং শিল্পশাস্ত্র প্রাচীন ভারতীয় গ্রন্থে ৬৪টি ঐশ্বরিক শিল্পের একটি হিসাবে তালিকাভুক্ত। এগুলি হল নকশার ম্যানুয়াল যা স্থাপত্যের শিল্প ও বিজ্ঞানকে কভার করে, সাধারণত ফর্ম মিশ্রিত করে, হিন্দু প্রতীকবাদের সাথে কাজ করে। হিন্দু স্থাপত্য নীতির প্রাচীনতম, প্রাচীনতম এবং পাতিত সংস্করণ পাওয়া যায় বৈদিক সাহিত্যে, যাকে ঐতিহ্যগতভাবে উপবেদ (বেদের ছোট পরিশিষ্ট) হিসাবে বিবেচনা করা হয় এবং স্থপত্য বেদ বলা হয় ।  আচার্যের এনসাইক্লোপিডিয়া অফ হিন্দু আর্কিটেকচারে হিন্দু স্থাপত্যের আরও বিশদ সহ শত শত সংস্কৃত পাণ্ডুলিপির তালিকা রয়েছে যা আধুনিক যুগে টিকে আছে। তারা বিস্তৃত বিষয়ের স্থাপত্যের দিকগুলিকে কভার করে: অলঙ্কার, আসবাবপত্র, যানবাহন (ওয়াগন, গাড়ি), গেটওয়ে, জলের ট্যাঙ্ক, ড্রেন, শহর, রাস্তা, বাড়ি, প্রাসাদ, মন্দির এবং অন্যান্য। সমসাময়িক যুগে সবচেয়ে বেশি অধ্যয়ন করা গ্রন্থ হল বিভিন্ন ভারতীয় লিপিতে সংস্কৃত পাণ্ডুলিপি। এর মধ্যে রয়েছে বৃহৎ সংহিতা (অধ্যায় 53, 56-58 এবং 79), মনসারা শিল্প শাস্ত্র, তেলুগু এবং তামিল ভাষায় ভাষ্য সহ মায়ামতা বাস্তু শাস্ত্র, পুরাণ (উদাহরণস্বরূপ, অগ্নি পুরাণের 42-62 এবং 104-106 অধ্যায়, ব্রহ্মান্ড পুরাণের অধ্যায় 7 ) এবং হিন্দু আগাম।    গ্রন্থপঞ্জি                                    বহিঃসংযোগ    বিজয়নগর স্থাপত্য  হিন্দুপিডিয়াতে স্থপত্যবেদ  বিষয়শ্রেণী:হিন্দু স্থাপত্য বিষয়শ্রেণী:হিন্দু মন্দির স্থাপত্য বিষয়শ্রেণী:ভারতীয় স্থাপত্য শৈলী বিষয়শ্রেণী:হিন্দু উপাসনার স্থান বিষয়শ্রেণী:হিন্দু শিল্পকলা
__NOTOC__ ১৮৯০ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   ১৭ই অক্টোবর - লালন সাধারনভাবে ফকির লালন, লালন সাঁই, লালন শাহ, মহাত্মা লালন নামেও পরিচিত, মৃত্যুবরণ করেন।  জার্মানির সম্রাট দ্বিতীয় ভিলহেল্ম চান্সেলরের পদ থেকে অটো ফন বিসমার্ককে পদচ্যুত করেন।   জন্ম    জানুয়ারি-মার্চ   ফেব্রুয়ারি ১৭ - রোনাল্ড ফিশার, বিখ্যাত পরিসংখ্যানবিদ।   এপ্রিল-জুন   মে ১৯ - হো চি মিন, ভিয়েতনামের প্রাক্তন রাষ্ট্রপতি, ও ভিয়েত মিন স্বাধীনতা সংগ্রামের নেতা। (মৃ. ১৯৬৯)   জুলাই-সেপ্টেম্বর    অক্টোবর-ডিসেম্বর   ১৩ অক্টোবর - কনরাড রিক্টার, মার্কিন ঔপন্যাসিক। (মৃ. ১৯৬৮)   মৃত্যু    জানুয়ারি-মার্চ    এপ্রিল-জুন   ১ জুন - লোকনাথ ব্রহ্মচারী, হিন্দু সিদ্ধপুরুষ। (জন্মদিনঃ ১৭৩০)   জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৮৯০
রোমোনা মুর (১৯৮২-এপ্রিল২০০৩) একজন ২১ বছর বয়সী হান্টার কলেজের অনার্সের ছাত্রী, যিনি ২০০৩ সালের ২৪ই এপ্রিল নিউ ইয়র্কের ব্রুকলিনে নিখোঁজ হন। দুই মাস পরে, তার মৃতদেহ একটি পরিত্যক্ত বাড়ির বাইরে পাওয়া যায়, একজন অজ্ঞাতনামা তার মাকে খোঁজ দিয়েছিল। দুজন পুরুষ সন্দেহভাজনকে গ্রেপ্তার করা হয়েছে; তারা রোমোনাকে অপহরণ, ধর্ষণ, নির্যাতন এবং হত্যা করার জন্য ২০০৬ সালে দোষী সাব্যস্ত হয়েছিল। কলেজে পড়ার সময়, গায়ানা থেকে আসা তরুণ অভিবাসী তার বাবা -মা এবং আত্মীয়দের সাথে বাড়িতে বসবাস করছিল।   বিচারের সময় ২০০৬ সালের জানুয়ারিতে পালিয়ে যাওয়ার চেষ্টার জন্য এই দুইজনকে হত্যাকাণ্ড এবং রোমোনা সম্পর্কিত অন্যান্য অভিযোগের জন্য প্যারোলে ছাড়াই যাবজ্জীবন কারাদণ্ড দেওয়া হয়েছিল। এই সময়ের মধ্যে একটি পৃথক বিচারে, দুজন সন্দেহভাজন মুরের হত্যা ছাড়াও ২০০৩ সালে ১৫ বছরের এক কিশোরীকে অপহরণ ও ধর্ষণের জন্য দোষী সাব্যস্ত হয়েছিল। মেয়েটি তাদের কাছ থেকে পালিয়ে পুলিশের কাছে গিয়েছিল। তার রিপোর্ট রোমোনা মামলায় তাদের আশঙ্কায় অবদান রেখেছে।  রোমোনার মা এলি কারমাইকেল ২০০৮ সালে নিউইয়র্ক পুলিশ ডিপার্টমেন্টের (এনওয়াইপিডি) বিরুদ্ধে ফেডারেল জেলা আদালতে একটি মামলা দায়ের করেন, তার কর্মকর্তাদের বিরুদ্ধে তারা কীভাবে নিখোঁজ ব্যক্তিদের মামলা পরিচালনা করেন তার বিরুদ্ধে জাতিগত পক্ষপাতিত্বের অভিযোগ আনে; মামলাটি বিচারের জন্য গৃহীত হয়েছিল। এলি কারমাইকেল তার মেয়ের ক্ষেত্রে এনওয়াইপিডির কর্মকাণ্ডের সাথে একই সময়ে আপার ওয়েস্ট সাইডের একজন শ্বেতাঙ্গ স্নাতক ছাত্র ইমেট সেন্ট গুইলেনের নিখোঁজের ঘটনার কর্মকাণ্ডের  বৈপরীত্য তুলে ধরেন (একই ধরনের অপরাধের শিকার সেন্ট গিলেনকে ধর্ষণ, নির্যাতন করা হয় এবং তার নিখোঁজ হওয়ার খবর পাওয়ার পরপরই খুন করা হয়েছে)। Baker, Al (February 28, 2006). "Police Try to Trace Last Steps of a Student Found Slain". The New York Times. Retrieved December 10, 2020. ফেডারেল বিচারক ২০১৪ সালের আগস্ট মাসে মামলাটি খারিজ করে দিয়ে বলেছিলেন যে এই বিষয়ে বিভাগের মধ্যে পদ্ধতিগত জাতিগত পক্ষপাতের কোন প্রমাণ নেই।   পটভূমি  গায়ানায় জন্মগ্রহণকারী, রোমানা মুর তার পিতা-মাতার সাথে নিউইয়র্ক সিটিতে চলে এসেছিলেন, যেখানে তারা ব্রুকলিনের পূর্ব ফ্ল্যাটবুশ বিভাগে বসতি স্থাপন করেছিল। গায়ানার আত্মীয়রাও সেখানে থাকতেন। স্থানীয় বিদ্যালয়ে পড়ার পর, রোমানা মুর হান্টার কলেজে প্রবেশ করেন। তিনি  ২০০৩ সালে তৃতীয় বর্ষের মনোবিজ্ঞান অনার্স ছাত্রী ছিলেন। Michael Brick, "2 Guilty in 2003 Killing of College Student", New York Times, 24 March 2006, accessed 1 April 2016  তথ্যসূত্র  বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি বিষয়শ্রেণী:নিউ ইয়র্ক শহরের নিখোঁজ ব্যক্তি বিষয়শ্রেণী:খুনের শিকার নারী